
讬讘诪讜转 注讘 注"讗 - 驻讬专讜砖 砖讟讬讬谞讝诇抓

讜讗讬讘注讬转 讗讬诪讗 [讜讗诐 转专爪讛 讗诪讜专]: 诪砖讜诐 砖诇讗 谞砖讬讘 诇讛讜 [谞砖讘讛 诇讛诐] 专讜讞 爪驻讜谞讬转, 讜讻讬讜谉 砖讛讬讛 诪讝讙 讛讗讜讬专 讞诐 诪讚讬 注诇讜诇 讛讬讛 诇讙专讜诐 诇住讬讘讜讱 讘诪讬诇讛. 讚转谞讬讗 [砖讻谉 砖谞讬谞讜 讘讘专讬讬转讗]: 讻诇 讗讜转谉 讗专讘注讬诐 砖谞讛 砖讛讬讜 讬砖专讗诇 讘诪讚讘专 诇讗 谞砖讘讛 诇讛诐 专讜讞 爪驻讜谞讬转.


讜砖讜讗诇讬诐: 诪讗讬 讟注诪讗 [诪讛 讟注诐] 讛讚讘专? 讗讬讘注讬转 讗讬诪讗 [讗诐 转专爪讛 讗诪讜专]: 诪砖讜诐 砖谞讝讜驻讬诐 讛讜讜 [讛讬讜] 讗讞专 讞讟讗 讛诪专讙诇讬诐, 讜诇讗 讛讬讜 专讗讜讬讬诐 诇专讜讞 谞讜讞讛 讝讜. 讜讗讬 讘注讬转 讗讬诪讗 [讜讗诐 转专爪讛 讗诪讜专]: 讻讚讬 砖诇讗 谞讘讚讜专 [讬转驻讝专讜] 注谞谞讬 讛讻讘讜讚 砖讛讬讜 注诇 讛诪砖讻谉.


讗诪专 专讘 驻驻讗: 讛诇讻讱 [注诇 讻谉] 诪讻讗谉 谞诇诪讚 讻讬 讬讜诪讗 讚注讬讘讗 [讬讜诐 诪注讜谞谉] 讜讬讜诪讗 讚砖讜转讗 [讜讬讜诐 砖诇 专讜讞 讚专讜诪讬转] 砖讛讬讗 讛拽砖讛 砖讘讬谉 讛专讜讞讜转 鈥� 诇讗 诪讛诇讬谞谉 讘讬讛 [讗讬谉 讗谞讜 诪诇讬诐 讘讜], 讜诇讗 诪住讜讻专讬谞谉 讘讬讛 [讜讗讬谉 讗谞讜 诪拽讬讝讬诐 讘讜 讚诐], 诪砖讜诐 砖讛讚讘专 诪住讜讻谉. 讜诪注讬专讬诐: 讜讛讗讬讚谞讗 讚讚砖讜 讘讛 [讜讘讝诪谞谞讜 砖讻讘专 讛转专讙诇讜 讘讻讱] 专讘讬诐 讜讗讬谞诐 诪拽驻讬讚讬诐, 讗驻砖专 诇讜诪专 注诇 讻讱 "砖讜诪专 驻转讗讬诐 讛'" (转讛诇讬诐 拽讟讝, 讛), 砖诇讗 讬讬讙专诐 谞讝拽 注诇 讬讚讬 讻讱.


转谞讜 专讘谞谉 [砖谞讜 讞讻诪讬诐]: 讻诇 讗讜转谉 讗专讘注讬诐 砖谞讛 砖讛讬讜 讬砖专讗诇 讘诪讚讘专 诇讗 讛讬讛 讬讜诐 砖诇讗 谞砖讘讛 讘讜 专讜讞 爪驻讜谞讬转 讘讞爪讬 讛诇讬诇讛, 砖谞讗诪专: "讜讬讛讬 讘讞爪讬 讛诇讬诇讛 讜讛' 讛讻讛 讻诇 讘讻讜专" (砖诪讜转 讬讘, 讻讟). 讜砖讜讗诇讬诐: 诪讗讬 转诇诪讜讚讗 [诪讛 讛诇讬诪讜讚], 讗讬讱 讗驻砖专 诇诇诪讜讚 讻谉 诪驻住讜拽 讝讛, 诪讛 讛拽砖专 讘讬谉 讛讚讘专讬诐, 讜讛专讬 驻住讜拽 讝讛 谞讗诪专 讘讬爪讬讗转 诪爪专讬诐? 讜诪砖讬讘讬诐: 讛讗 拽讗 诪砖诪注 诇谉 [讚讘专 讝讛 讛砖诪讬注 诇谞讜] 砖注转 专爪讜谉 鈥� 诪讬诇转讗 讛讬讗 [讚讘专 讛讜讗], 砖讻讬讜谉 砖讛讬转讛 驻注诐 注转 专爪讜谉 讘讞爪讜转 鈥� 谞诪砖讻讛 注转 专爪讜谉 讻注讬谉 讝讜 讘讗讜转讛 砖注讛 讻诇 讛讗专讘注讬诐 砖谞讛 砖砖讛讜 讘诪讚讘专.


讗 讗诪专 专讘 讛讜谞讗: 讚讘专 转讜专讛, 诪砖讜讱 讻诇讜诪专, 诪讬 砖讛讬讛 谞讬诪讜诇 讜讗讞专 讻讱 谞诪砖讻讛 注专诇转讜 诪讗诇讬讛, 讗讜 诪砖讱 讛讜讗 讗转 注专诇转讜 砖转讻住讛 讗转 讗讘专讜 鈥� 讗讜讻诇 讘转专讜诪讛, 讻讬 讛讜讗 谞讞砖讘 诇谞讬诪讜诇, 讜讗讜诇诐 诪讚讘专讬讛诐 (砖诇 讞讻诪讬诐) 讙讝专讜 注诇讬讜 砖讬诪讜诇 砖谞讬转, 诪驻谞讬 砖谞专讗讛 讻注专诇.


诪讬转讬讘讬 [诪拽砖讬诐] 注诇 讻讱 诪诪讛 砖砖谞讬谞讜: 诪砖讜讱 爪专讬讱 砖讬诪讜诇! 讜诪砖讬讘讬诐: 讛讻讜讜谞讛 讛讬讗 诪讚专讘谞谉 [诪讚讘专讬 住讜驻专讬诐]. 讜转讜讛讬诐: 讜讚拽讗专讬 诇讛 诪讗讬 拽讗专讬 诇讛 [讜诪讬 砖讛拽砖讛 讗讜转讛 诪讛 讛拽砖讛 讗讜转讛] 讛讗 [讛专讬] 诇砖讜谉 "爪专讬讱" 拽转谞讬 [砖谞讛] 讜讗讬诇讜 讛讬讛 讛讚讘专 讞讜讘讛 诪谉 讛转讜专讛 讛讬讛 讗讜诪专 "讞讬讬讘"!


讜诪住讘讬专讬诐: 拽讟注讬 讘住讬驻讗 [讟注讛 讘讙诇诇 住讜驻讛] 砖诇 讗讜转讛 讘专讬讬转讗, 砖谞讗诪专 讘讛, 专' 讬讛讜讚讛 讗讜诪专: 诇讗 讬诪讜诇, 诪驻谞讬 砖住讻谞讛 讛讬讗 诇讜. 讗诪专讜 诇讜: 讜讛诇讗 讛专讘讛 砖讛讬讜 诪砖讜讻讬诐 讜诪诇讜 讘讬诪讬 讘谉 讻讜讝讬讘讗 (讘专 讻讜讻讘讗) 讜讛讜诇讬讚讜 讘谞讬诐 讜讘谞讜转, 砖谞讗诪专: "讛诪讜诇 讬诪讜诇" (讘专讗砖讬转 讬讝, 讬讙), 讜讻驻诇 讛诇砖讜谉 讘讗 诇诇诪讚: 讗驻讬诇讜 诪讗讛 驻注诪讬诐, 讜讗讜诪专: "讗转 讘专讬转讬 讛驻专" (砖诐 讬讚) 鈥� 诇专讘讜转 讗转 讛诪砖讜讱.


讜诪住讘讬专讬诐: 诪讗讬 [诪讛 驻讬专讜砖] "讜讗讜诪专", 讻诇讜诪专, 诪讚讜注 爪专讬讱 诇讛讘讬讗 专讗讬讛 谞讜住驻转 诇讗讜转讜 讚讘专 鈥� 诪讟注诐 讝讛? 讜讻讬 转讬诪讗 [讜讗诐 转讗诪专]: 讛讗讬 [讝讛 讛讻转讜讘] "讛诪讜诇 讬诪讜诇" 讘讗 专拽 诇专讘讜转 爪讬爪讬谉 (驻讬住讜转 讘砖专 拽讟谞讜转) 讛诪注讻讘讬诐 讗转 讛诪讬诇讛 砖爪专讬讱 诇讞讝讜专 讜诇诪讜诇诐 鈥� 转讗 砖诪注 [讘讜讗 讜砖诪注]: "讗转 讘专讬转讬 讛驻专" 鈥� 诇专讘讜转 讗转 讛诪砖讜讱, 诇专讘讜转 讗转 讝讛 砖注砖讛 诪注砖讛 讜讛驻专 讘讻讱 讗转 讛讘专讬转 讘讝讛 砖诪砖讱 讗转 注专诇转讜.


讜讛讜讗, 讛诪拽砖讛 砖讛拽砖讛 诪专讗砖 讛讘专讬讬转讗, 住讘专: 诪讚拽讗 谞住讬讘 诇讛 转诇诪讜讚讗 拽专讗 [诪讻讬讜谉 砖诪讘讬讗 讘住讜祝 讛讘专讬讬转讗 诇讬诪讜讚 诪谉 讛讻转讜讘] 鈥� 诪砖诪注 讻讬 讛讛诇讻讛 讚讗讜专讬讬转讗 [诪谉 讛转讜专讛] 讛讬讗. 讜讘讗诪转, 诇讗 讛讬讗, 诇讗 讻谉, 讜讛讚讘专 讛讜讗 专拽 诪讚专讘谞谉 [诪讚讘专讬 住讜驻专讬诐] 讜拽专讗 讗住诪讻转讗 讘注诇诪讗 [讜讛讻转讜讘 讛讜讗 专拽 住诪讱 讘诇讘讚] 讜诇讗 诪拽讜专 讛讛诇讻讛.


诪讬转讬讘讬 诪诪拽讜专 讗讞专: 讻讛谉 讟讜诪讟讜诐 砖讗讬谉 谞讬讻专 讘讜 讗诐 讛讜讗 讝讻专 讗讜 谞拽讬讘讛 鈥� 讗讬谉 讗讜讻诇 讘转专讜诪讛, 讗讘诇 谞砖讬讜 讜注讘讚讬讜 讗讜讻诇讬谉 讘转专讜诪讛. 讻讛谉 诪砖讜讱, 讜讻谉 诪讬 砖谞讜诇讚 讻砖讛讜讗 诪讛讜诇 鈥� 讛专讬 讗诇讜 讗讜讻诇讬诐. 讗谞讚专讜讙讬谞讜住 砖讬砖 诇讜 讗讘专讬 诪讬谉 砖诇 讝讻专 讜谞拽讘讛 讜谞讬诪讜诇 鈥� 讗讜讻诇 讘转专讜诪讛, 砖讛专讬 讻讛谉 讛讜讗, 讜讘讬谉 砖讛讜讗 讝讻专 讘讬谉 砖讛讜讗 谞拽讬讘讛 讝讻讗讬 讘转专讜诪讛, 讜讗讬谉 讗讜讻诇 讘拽讚砖讬诐 讻讝讻专讬 讻讛讜谞讛, 砖诪讗 讗讬谞讜 讝讻专. 讟讜诪讟讜诐 讗讬谞讜 讗讜讻诇 诇讗 讘转专讜诪讛 讜诇讗 讘拽讚砖讬诐 砖诪讗 讛讜讗 讝讻专 讜讻讬讜谉 砖讗讬谉 讝讻专讜转讜 谞讬讻专转 讗讬 讗驻砖专 诇诪讜诇讜, 讜讛专讬 讛讜讗 注专诇.


拽转谞讬 诪讬讛转 [注诇 讻诇 驻谞讬诐 砖谞讛] 砖诪砖讜讱 讜谞讜诇讚 讻砖讛讜讗 诪讛讜诇 讛专讬 讗诇讜 讗讜讻诇讬谉 讘转专讜诪讛, 讜讗诐 讻谉 讛专讬 讝讜 转讬讜讘转讗 [拽讜砖讬讛 讞诪讜专讛] 注诇 砖讬讟转 专讘 讛讜谞讗! 讜诪住讻诪讬诐: 讗讻谉, 转讬讜讘转讗 [拽讜砖讬讛 讞诪讜专讛 讛讬讗] 讜谞讚讞讜 讚讘专讬讜.


讗诪专 诪专 [讛讞讻诐]: 讟讜诪讟讜诐 讗讬谞讜 讗讜讻诇 讘转专讜诪讛, 谞砖讬讜 讜注讘讚讬讜 讗讜讻诇讬诐. 讜转讜讛讬诐: 谞砖讬讜 诇讟讜诪讟讜诐 诪谞讗 诇讬讛 [诪谞讬讬谉 诇讜], 砖讛专讬 讗讬谉 诇讜 讗讘专 讝讻专讜转 讻诇诇 讜讗讬讱 讬讻讜诇 诇砖讗转 讗砖讛? 讗讬诇讬诪讗 讚拽讚讬砖 [讗诐 转讗诪专 砖专拽 拽讬讚砖 讗砖讛], 讚转谞讬讗 [砖讻谉 砖谞讬谞讜 讘讘专讬讬转讗]: 讟讜诪讟讜诐 砖拽讬讚砖 鈥� 诇驻讬 砖讛讜讗 住驻拽 讝讻专 拽讚讜砖讬讜 拽讚讜砖讬谉, 讜讻讱 讗诐 谞转拽讚砖 注诇 讬讚讬 讙讘专 鈥� 拽讚讜砖讬讜 拽讚讜砖讬谉 砖讛专讬 讛讜讗 讙诐 住驻拽 谞拽讬讘讛 鈥� 讗讜诇诐


讗讬诪专 讚讗诪专 诇讞讜诪专讗 [讗诪讜专 砖讗诪专 讝讗转 诇讛讞诪讬专] 砖讗谞讞谞讜 讞讜砖砖讬诐 砖诪讗 讝讻专 讛讜讗 讜讗讬谞讜 谞驻讟专 讗诇讗 讘讙讟, 讗讘诇 诇拽讜诇讗 诪讬 讗诪专讬谞谉 [诇讛拽诇, 诇讛讗讻讬诇 讗砖转讜 讘转专讜诪讛, 讛讗诐 讗谞讞谞讜 讗讜诪专讬诐 讻谉]? 讜讛诇讗 住驻拽 讗砖讛 讛讜讗, 讜讗讬谉 讗砖讛 诪拽讚砖转 讗砖讛?


讗诪专 讗讘讬讬: 讗诪谞诐 讛讻讜讜谞讛 诇讟讜诪讟讜诐 砖讝讻专讜转讜 讗讬谞讛 谞专讗讬转, 讗诇讗 砖诪讚讜讘专 讻讗谉 讻砖讘讬爪讬讜 谞讬讻专讜转 诪讘讞讜抓, 讜诪砖讜诐 讻讱 讬讜讚注讬诐 讘讜 砖讝讻专 讛讜讗, 讜讬讻讜诇 诇拽讚砖 讗砖讛, 讗祝 砖讗讬谞讜 讬讻讜诇 诇讘讜讗 注诇讬讛.


专讘讗 讗诪专: 诪讗讬 [诪讛 驻讬专讜砖] "谞砖讬讜" 鈥� 讛讻讜讜谞讛 讛讬讗 诇讗诪讜 砖诪转 讘注诇讛 讛讻讛谉, 砖讛讬讗 讗讜讻诇转 讘砖讘讬诇讜 讘转专讜诪讛. 讜转讜讛讬诐: 讗诪讜, 驻砖讬讟讗 [驻砖讜讟], 诪讜讘谉 诪讗诇讬讜 砖讛讬讗 讗讜讻诇转 讘讙诇诇讜, 砖讛专讬 讛讜讗 讝专注讛 诪谉 讛讻讛谉, 讘讬谉 讗诐 讛讜讗 讝讻专 讘讬谉 讗诐 讛讜讗 谞拽讬讘讛! 讜诪住讘讬专讬诐: 诪讛讜 讚转讬诪讗 [砖转讗诪专] 讻讬 诪讬 砖诪讜诇讬讚 鈥� 诪讗讻讬诇, 讜诪讬 砖讗讬谉 诪讜诇讬讚 鈥� 讗讬谞讜 诪讗讻讬诇, 讜讟讜诪讟讜诐 砖讗讬谞讜 讬讻讜诇 诇讛讜诇讬讚 讗讬谞讜 诪讗讻讬诇 讗转 讗诪讜, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 讛讚讘专 讻谉.


转讗 砖诪注 [讘讜讗 讜砖诪注] 专讗讬讛 诪诪讛 砖砖谞讬谞讜: 讟讜诪讟讜诐 讗讬谞讜 讗讜讻诇 诇讗 讘转专讜诪讛 讜诇讗 讘拽讚砖讬诐, 讘砖诇诪讗 [谞谞讬讞] 诇砖讬讟转 讗讘讬讬 转谞讗 专讬砖讗 [砖谞讛 讘转讞讬诇转 讛讘专讬讬转讗] 讟讜诪讟讜诐 砖讛讜讗 注专诇 讜讚讗讬 讻砖讘讬爪讬讜 诪讘讞讜抓 砖讗讬谞讜 讗讜讻诇, 讜拽转谞讬 住讬驻讗 [讜砖谞讛 讘住讜祝] 住驻拽 注专诇, 砖讛专讬 讛讟讜诪讟讜诐 讛讝讛 讻砖讛讜讗 诪讻讜住讛 诇讙诪专讬 住驻拽 注专诇 讛讜讗.


讗诇讗 诇专讘讗 讟讜诪讟讜诐 讚住讬驻讗 [砖讘住讜驻讛] 诇诪讛 诇讬 诇讞讝讜专 讜诇讚讘专 讘讜? 讛专讬 讻讘专 讛讜讝讻专 讘转讞讬诇讛! 讜诪砖讬讘讬诐: 诪讗讬 [诪讛 讛讜讗] 讟讜诪讟讜诐 砖讗诪专谞讜 鈥� 注专诇, 讻诇讜诪专, 砖讘专讜专 诇谞讜 砖讛讜讗 注专诇.


讜砖讜讗诇讬诐: 讛砖转讗 [注讻砖讬讜] 讛专讬 住驻拽 注专诇 诇讗 讗讻讬诇 [讗讬谞讜 讗讜讻诇], 砖讛讜讗 讟讜诪讟讜诐 讛讗诪讜专 讘转讞讬诇讛 鈥� 讜讚讗讬 注专诇 讗讻讬诇 [讗讜讻诇]?! 讜诪砖讬讘讬诐: 讘住讙谞讜谉 诪讛 讟注诐 拽讗诪专 [讗诪专], 讜讻讱 讬砖 诇讛讘讬谉: 诪讛 讟注诐 讟讜诪讟讜诐 讗讬谞讜 讗讜讻诇 讘转专讜诪讛 鈥� 诪驻谞讬 砖住驻拽 注专诇 讛讜讗, 讜注专诇 讗讬谞讜 讗讜讻诇 诇讗 讘转专讜诪讛 讜诇讗 讘拽讚砖讬诐.


讜诪爪讬注讬诐: 诇讬诪讗 讻转谞讗讬 [讛讗诐 谞讗诪专 砖讬砖 诪讞诇讜拽转 转谞讗讬诐] 讘砖讗诇讛 讗诐 诪砖讜讱 谞讞砖讘 讻注专诇 诪讚讬谉 转讜专讛. 砖砖谞讬谞讜 讘转讜住驻转讗: 诪砖讜讱, 讜讻谉 诪讬 砖谞讜诇讚 讻砖讛讜讗 诪讛讜诇, 讜讙专 砖谞转讙讬讬专 讻砖讛讜讗 诪讛讜诇 讻讘专, 讜拽讟谉 砖注讘专 讝诪谞讜 讜诇讗 谞讬诪讜诇, 讜砖讗专 讻诇 讛谞讬诪讜诇讬诐, 讜诪住讘讬专讬诐: 诇讗讬转讜讬讬 [诇讛讘讬讗, 诇讛讜住讬祝] 注诇 讬讚讬 讘讬讟讜讬 讝讛 诪讬 砖讬砖 诇讜 砖转讬 注专诇讜转, 砖谞讬 注讜专讜转 注专诇讛, 砖爪专讬讱 诇讛住讬专 讗转 砖谞讬讛诐 鈥� 讻诇 讗诇讛 讗讬谞谉 谞讬诪讜诇讬谉 讗诇讗 讘讬讜诐. 专' 讗诇注讝专 讘专 砖诪注讜谉 讗讜诪专: 讗诐 讛讬讜 谞讬诪讜诇讬诐 讘讝诪谞讜, 讘讬讜诐 讛砖诪讬谞讬 鈥�/p>

